Initiativet til serien ble tatt av Johan Grundt Tanum, eieren av Tanum forlag. Han ville skape en bokserie som knyttet an til norsk filosofi på 1800-tallet, filosofer som Niels Treschow, Marcus Jacob Monrad, Georg Vilhelm Lyng og Johan Sebastian Welhaven. Som redaktører hadde han utsett Asbjørn Aarnes og Egil A. Wyller. Serien inneholdt oversatte originaltekster fra filosofihistorien og essayistikk knyttet til disse tekstene. Mange kjente navn fra det norske filosofimiljøet bidro, blant andre Hans Skjervheim, Gunnar Skirbekk, Stein Mehren, Arne Næss og Bernt Vestre.